**Rondelul Universului Ceresc**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Universului Ceresc

Acolo, în Universul sfânt Ceresc

Unde Ţi-ai pus Tronul de domnie,

Acolo-i Doamne pace şi-armonie

Şi îngerii, cu drag Te preamăresc.

Acolo, ei ordinele Tale le primesc

Şi le aduc la-ndeplinire-n bucurie,

Acolo, în Universul sfânt Ceresc

Unde Ţi-ai pus Tronul de domnie.

Din Universul nostru pământesc

Cu drag şi voie bună-n părtăşie,

Şi omul, cu îngerii ar vrea să fie

În rândul lumilor care- Ţi slujesc,

Acolo, în Universul sfânt Ceresc

Unde Ţi-ai pus Tronul de domnie.

Flavius Laurian Duverna

25 ianuarie 2019